Phidias protypos Parthenonis amicis suis monstrans
"Phidias protypos Parthenonis amicis suis monstrans" (titulo Anglico Phidias Showing the Frieze of the Parthenon to his Friends) est res tabulae anno 1868 a Laurentio Alma-Tadema picta, hodie apud Museum et Pinacothecam Birminghamiensem ostentata. Inter "amicos Phidiae" videntur Pericles (barbatus, contra Phidiam stans), Aspasia Periclis amasia (iuxta Periclem), Socrates (senex, tergo spectatoribus verso) et Alcibiades Socratis discipulus (ad partem sinistram imaginis).